Illyustrativ foto Toshkent shahrining Olmazor tumanida 11 noyabr kuni Toshkent shahar IIBB YHXB inspektori, safdor I.E. Keles yo‘li ko‘chasida joylashgan “Keles” YPX maskanida xizmat olib borayotgan vaqtida shu yerda harakatlanib kelayotgan Toshkent viloyati Zangiota tumanida yashovchi, M.S. boshqaruvidagi “Lasetti” rusumli avtomashinasiga to‘xtash ishorasini berganida haydovchi xodimning qonuniy talablariga bo‘ysunmay uni urib yuborib voqea joyidan yashiringan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada safdor I.Ergashev jarohat olib kasalxonaga yotqizilgan. Ko‘rilgan choralar natijasida M.S. ushlangan. Mazkur holat yuzasidan surishtiruv ishlari olib borilmoqda.